**Dosar nr. 10 COD A1024**

### R O M Â N I A

**CURTEA DE APEL .......**

**SECTIA …………………………………………**

## ÎNCHEIERE

**Şedinţa publică de la ..........**

**Completul de judecată compus din:**

**judecător ........... – preşedintele completului**

**judecător COD A1024**

**Cu participare:**

**grefier ...........**

**procuror ........... din cadrul Ministerului Public – Parchetul de pe lângă Curtea de Apel .....**

S-a luat în examinare apelul penal formulat de inculpatul A., fiul lui ...... şi ......., născut la data de ...... în mun. ......., jud. ....., domiciliat în loc......., str. ......, nr. ......, jud. ......, CNP: ........, de cetăţenie română, stare civilă necăsătorit, situaţie militară - fără obligaţii, studii 12 clase, fără ocupație, *fără antecedente penale*, posesor al C.I. seria ......., nr.............., emisă de ..... ....... la data de ........., trimis în judecată în stare de libertate, pentru săvârşirea infracţiunii de „complicitate la contrabandă în formă agravantă", *prev. de art. 48 alin. 1 din Cod penal raportat la art. 270 alin. 3 din Lg. nr.86/2006 cu aplic. art. 274 din Lg. nr.86/2006, cu aplic. art. 77 lit. d Cod Penal*, prin Rechizitoriul nr. .......... din data de ....02.2018 al Parchetului de pe lângă Judecătoria ........., împotriva sentinţei penale nr. .......... pronunţată de Judecătoria ...... în dosarul penal nr. ......

În conformitate cu dispoziţiile art. 358 cod pr. penală, la apelul nominal făcut în şedinţa publică se constată:

- prezenţa apelantului-inculpat A., care se legitimează cu C.I. seria ..... nr. ,,,,,, asistat de avocat ......., în substituire pentru apărătorul ales, avocat ......., în baza împuternicirii avocaţiale seria ........ nr. ..... din ....10.2019 şi a delegaţiei de substituire, depuse la dosarul cauzei;

- prezenţa intimatului-inculpat B., asistat de avocat ......., în substituirea apărătorului ales, avocat ......., în baza împuternicirii avocaţiale seria ......... din .....11.2019 şi a delegaţiei de substituire emisă de Baroul ....... şi de avocat .........., în substituire pentru apărătorul desemnat din oficiu, avocat ......, în baza delegaţiei de asistenţă judiciară obligatorie seria .... nr. ...... emisă de Baroul ......., aflată la dosarul cauzei şi a delegaţiei de substituire emisă de Baroul ....., depuse la dosarul cauzei;

- prezenţa intimatului-inculpat C.1, zis Z., care se legitimează cu C.I. seria ..... nr. ......., asistat de apărător desemnat din oficiu, avocat ......, în baza delegaţiei de asistenţă judiciară obligatorie seria .... nr. ....... emisă de Baroul ......, aflată la dosarul cauzei;

- prezenţa intimatului-inculpat D., lipsind apărătorul desemnat din oficiu, avocat ......, în baza delegaţiei de asistenţă judiciară obligatorie seria .... nr. ..... emisă de Baroul ......, aflată la dosarul cauzei – care s-a prezentat ulterior, urmare apelării acestuia prin intermediul instalaţiei de sonorizare;

- prezenţa intimatului-inculpat C.2 - zis K., care se legitimează cu C.I. seria .... nr. ......, asistat de avocat ......., în substituire pentru apărătorul ales, avocat ......., în baza împuternicirii avocaţiale seria ........ nr. ..... din ....10.2019 , depusă la dosarul cauzei, precum şi de avocat ......., în substituirea apărătorului desemnat din oficiu, avocat .........., în baza delegaţiei de asistenţă judiciară obligatorie seria ...... nr. ....... emisă de Baroul ...... şi a delegaţiei de substituire, aflată la dosarul cauzei;

- lipsa intimatului-inculpat E., reprezentat de avocat ......., în substituire pentru apărătorul desemnat din oficiu, avocat ......., în baza delegaţiei de asistenţă judiciară obligatorie seria ...... nr...... emisă de Baroul ...... şi a delegaţiei de substituire, depusă la dosarul cauzei;

- lipsa intimatului-inculpat F., reprezentat de apărător desemnat din oficiu, avocat ......., în baza delegaţiei de asistenţă judiciară obligatorie seria .... nr. ...... emisă de Baroul ......, depusă la dosarul cauzei;

- lipsa intimaţilor-părţi responsabile civilmente G., H. şi I. – decedat.

- lipsa intimatului-parte civilă DIRECŢIA REGIONALĂ A FINANŢELOR PUBLICE G.1 – ADMINISTRAŢIA JUDEŢEANĂ A FINANŢELOR PUBLICE 1;

- lipsa Serviciului de Probaţiune de pe lângă Tribunalul .......

Procedura de citare este legal îndeplinită, citarea fiind efectuată cu respectarea disp. art.257 – 261 C.proc.pen.

S-a făcut referatul cauzei de către grefierul de şedinţă, învederând părţilor prezente obiectul cauzei, stadiul procesual, modalitatea de îndeplinire a procedurii de citare, precum şi faptul că, urmare solicitării instanţei, compartimentul Executări penale al Judecătoriei ....... a trimis o adresă prin care arată că împotriva sentinţei penale nr. .......... pronunţată de Judecătoria ........ în dosarul penal nr. ........ a fost formulată o singură cerere de apel, cea a inculpatului A.; că la dosarul cauzei, intimatul-inculpat B., prin apărător ales, a depus concluzii scrise, după care,

**Avocat .......,** pentru apărătorul desemnat din oficiu pentru intimatul-inculpat B., avocat ........, solicită instanţei să constate încetată delegaţia şi să acorde onorariul parţial, urmare depunerii împuternicirii de către apărătorul ales.

La interpelarea instanţei dacă sunt cereri prealabile de formulat ori excepţii de invocat, părţile şi participanţii la procesul penal arată că nu au cereri prealabile de formulat.

Întrebat fiind, **apelantul-inculpat A.** menţionează că nu doreşte să dea declaraţie în faţa instanţei de apel.

**Nefiind cereri de formulat sau excepţii de invocat, Curtea, în temeiul art. 420 Cod procedură penală, constată cauza în stare de judecată şi acordă cuvântul în dezbateri, pe fondul apelului.**

**Apărătorul apelantului-inculpat A. şi al intimaţilor-inculpaţi B. şi C.2 (zis K.), avocat .......**, având cuvântul, solicită instanţei ca, în baza art. 421 alin. 1 lit. a C.p.p., să admită prezentul apel, să desfiinţeze soluţia atacată şi, rejudecând, să aibă în vedere întregul material probator administrat în prezenta cauză, însăşi activitatea infracţională, astfel cum a fost aceasta a fost reţinută prin rechizitoriu.

Cere instanţei să aibă în vedere faptul că a fost schimbată încadrarea juridică, inculpaţii urmând a fi condamnaţi pentru infracţiunea de tăinuire, însă, având în vedere dispoziţiile legale prevăzute de art. 270 C.p.p., apreciază că elementul material al acestei infracţiuni nu a fost dovedit în nici un moment, pentru a se putea reţine în sarcină infracţiunea de tăinuire inculpatului A..

Mai mult decât atât, învederează că s-a solicitat, încă de la fondul cauzei, audierea a măcar unei persoane de pe respectiva ambarcaţiune, pentru a se putea dovedi în vreun fel dacă apelantul a cunoscut că acel combustibil provenea din săvârşirea unei infracţiuni, astfel încât să i se impute şi infracţiunea de tăinuire – solicitare ce a fost respinsă de către instanţă pe fondul cauzei. Apreciază că nu sunt prevăzute elementele materiale pentru a se reţine această infracţiune şi, ca atare, solicită instanţei să dispună achitarea inculpatului în ceea ce priveşte infracţiunea de complicitate la tăinuire, astfel cum a fost reţinută prin hotărârea instanţei de fond, în temeiul art. 16 alin. 1 lit. a C.p.p. coroborat cu art. 396 C.p.p.

**Pentru intimatul-inculpat B.**, cere instanţei să aibă în vedere dispoziţiile prevăzute de art. 419 C.p.p., să examineze cauza privind toate aspectele şi cu privire la inculpatul B., care nu a declarat apel, în acelaşi sens fiind şi concluziile depuse la dosarul cauzei. Cere instanţei să aibă în vedere faptul că nu a fost dovedită infracţiunea de tăinuire şi, ca atare, din perspectiva apărării, trebuie reţinute dispoziţiile art. 16 alin. 1 lit. b C.p.p., sub aspectul săvârşirii infracţiunii de tăinuire, ca urmare a efectului extensiv al apelului.

În situaţia în care instanţa va admite apelul inculpatului A., cere să se aibă în vedere şi concluziile scrise formulate de dl. avocat ......., pentru inculpatul B..

Cere amânarea pronunţării, astfel încât apărătorii aleşi să depună concluzii scrise.

**Apărătorul intimatului-inculpat C.1 zis Z.**, **avocat ........,** având cuvântul, achiesează la concluziile colegei sale antevorbitoare, în ceea ce priveşte apelul formulat. Având în vedere că cel pe care îl asistă nu a declarat apel, cere instanţei să analizeze toate aspectele invocate.

**Apărătorul intimatului-inculpat E., avocat .......**, având cuvântul, învederează că acesta nu a formulat apel, primind o măsură educativă neprivativă de libertate, astfel că urmează ca instanţa să aprecieze asupra temeiniciei apelului inculpatului şi concluziilor apărătorului, în sensul extinderii efectului apelului.

**Apărătorul intimatului-inculpat D., avocat .......**, având cuvântul, solicită admiterea apelului formulat de inculpatul A..

**Apărătorul intimatului-inculpat F., avocat .......,** având cuvântul, solicită admiterea apelului formulat de apelantul-inculpat.

**Apărătorul intimatului-inculpat C.2 zis K., avocat .......** susţine că apelul ce vizează obiectul cauzei nu îl priveşte pe inculpatul C.2, însă apreciază că sunt întemeiate criticile aduse de colega sa antevorbitoare, avocat ........, sens în care solicită admiterea apelului formulat.

**Reprezentantul Ministerului Public, procuror ...........**, având cuvântul, cu privire la apelul declarat de inculpatul A., solicită respingerea acestuia. Arată că, sub aspectul activităţilor de complicitate, astfel cum a arătat şi prima instanţă, există declaraţiile coinculpaţilor E. şi C.1 zis Z. şi, de asemenea, listing-urile care arată convorbiri cu coinculpatul B. la momentele critice. Doreşte să accentueze anumite aspecte, respectiv, faptul că la ora 22:15, s-a identificat o convorbire de doar 2 secunde.

În referire la justificarea inculpatului, cum că ar fi fost la serbarea zilei de naştere a numitului M., subliniază, conform datelor aflate la dosarul cauzei, că ziua acestuia de naştere era în data de ....10.2019, fapta având loc cu trei săptămâni mai devreme şi, în consecinţă, nu poate fi primită o astfel de apărare.

Sub aspectul cunoaşterii provenienţei dintr-o infracţiune a combustibilului, pune sub observaţia instanţei faptul că la ora 22:00, pe Dunăre, în întuneric deplin, au plecat 6 oameni cu o barcă cu butoaie goale şi s-au întors cu butoaie pline. Consideră că se poate aprecia, în mod destul de rezonabil, că aceasta provine din săvârşirea unei infracţiuni, sens în care solicită respingerea apelului.

**În ultimul cuvânt, apelantul-inculpat A.** este de acord cu apărătorul său.

**În ultimul cuvânt, intimatul-inculpat B.** susţine că este de acord cu apărătorul său.

**În ultimul cuvânt, intimatul-inculpat C.1 zis Z.** menţionează că este de acord cu apărătorul său.

**În ultimul cuvânt, intimatul-inculpat D.** precizează că este de acord cu apărătorul său.

**În ultimul cuvânt, intimatul-inculpat C.2 zis K.** arată că este de acord cu apărătorul său.

**Curtea rămâne în pronunţare.**

**CURTEA,**

În temeiul disp. art. 391 C.p.p., având nevoie de timp pentru a delibera, urmează a stabili pronunţarea la data de ...........

Pe cale de consecinţă,

**PENTRU ACESTE MOTIVE,  
 ÎN NUMELE LEGII**

**DISPUNE:**

Stabileşte pronunţarea la data de ..........

Pronunţată în şedinţă publică, astăzi, ............

**judecător ...........,**

**preşedintele completului de judecată**

**grefier,**

**...........**

........

2 ex./...........