**Dosar nr. 2 COD A1024**

**R O M Â N I A**

**CURTEA DE APEL .............**

**SECTIA ……………......................**

**ÎNCHEIERE**

**Şedinţa Camerei de consiliu de la ..........**

**Completul de judecată compus din:**

**judecător COD A1024 – preşedintele completului**

**Cu participarea:**

**grefier ..............**

**procuror .............. din cadrul Ministerului Public - Parchetul de pe lângă Curtea de Apel ......**

S-a luat în examinare cererea de recunoaştere a hotărârii judecătoreşti penale, definitive şi irevocabile privind aplicarea pedepsei de 4 ani şi 6 luni închisoare (1.642 zile închisoare) condamnatului A. (cetăţean român, fiul lui ....... şi ........., născut la data de ...... în Municipiul ......, Judeţul ......, domiciliat în Municipiul ....... str. ......, nr. ...., Judeţul ....., posesor al cărţii de identitate seria......, nr. ...... eliberată de ...... la data de ....., C.N.P. - ..............),de către autorităţile judiciare din C. şi executarea acesteia într-un penitenciar din România.

La apelul nominal făcut în şedinţa din camera de consiliu, se prezintă apărătorul desemnat din oficiu al persoanei condamnate, avocat .............., în baza delegaţiei de asistenţă judiciară obligatorie seria ...... nr. ......... emisă de Baroul ........., depusă la dosarul cauzei.

Procedura este legal îndeplinită cu respectarea prevederilor art. 141 alin. 2 din Legea 302/2004, republicată, prezenta cauză soluţionându-se în camera de consiliu fără citarea persoanei condamnate.

S-a făcut referatul cauzei de către grefierul de şedinţă, după care:

La interpelarea instanţei dacă sunt cereri prealabile de formulat ori excepţii de invocat, reprezentantul Ministerului Public şi apărătorul persoanei condamnate menţionează că nu au cereri prealabile de formulat.

**Nefiind cereri, excepţii sau alte chestiuni prealabile de formulat curtea constată cauza în stare de judecată şi acordă cuvântul reprezentantului parchetului şi apărătorului persoanei condamnate în dezbateri, pe fondul cauzei.**

**Reprezentantul Ministerului Public, procuror ..............,** având cuvântul, solicită instanţei să dispună recunoaşterea hotărârii judecătoreşti pronunţate de autoritatea judiciară din C. faţă de numitul A., fiind vorba despre o pedeapsă de 4 ani şi 6 luni închisoare, să dispună executarea pedepsei aplicate într-un penitenciar din România, să deducă perioadele deja executate de la 25.06.2018 la 05.03.2019 şi de la 06.03.2019 la zi, aşa cum rezultă din certificatul emis de autorităţile din C..

**Apărătorul persoanei condamnate A., avocat ..............,** având cuvântul, în raport de dispoziţiile art. 165 – 167 din Legea 302/2004 rep., precizează că cererea de recunoaştere a hotărârii judecătoreşti pronunţată de instanţa de judecată din C. este întemeiată.

Astfel cum rezultă din actele dosarului, susţine că hotărârea pronunţată de instanţa din C. este definitivă şi executorie, iar faptele pentru care s-a aplicat pedeapsa constituie infracţiuni şi în România, condamnatul este cetăţean român şi şi-a dat acordul în vederea executării pedepsei în România.

În aceste condiţii, apreciază că urmează ca instanţa să se pronunţe în sensul de a dispune executarea pedepsei în România.

**Curtea rămâne în pronunţare.**

**CURTEA,**

În temeiul disp. art. 391 C.p.p., având nevoie de timp pentru a delibera, urmează a stabili pronunţarea la data de .......

Pe cale de consecinţă,

**PENTRU ACESTE MOTIVE,  
 ÎN NUMELE LEGII**

**DISPUNE:**

Stabileşte pronunţarea la data de ........

Pronunţată în şedinţa publică, astăzi, ......

**judecător COD A1024, grefier,**

**preşedintele completului de judecată ..............**

06.2020