**Dosar nr.29 COD A1024**

### R O M Â N I A

**CURTEA DE APEL ......**

**SECTIA ………………………………….**

## ÎNCHEIERE

**Şedinţa****publică de la ……**

**Completul compus din:**

**PREŞEDINTE COD A1024**

**Judecător ......**

**Grefier ......**

Cu participarea **Ministerului Public** prin **procuror ......** din cadrul **Parchetului de pe lângă CURTEA DE APEL ......**

S-a luat în examinare, din oficiu, verificarea legalităţii şi temeiniciei măsurii arestării preventive faţă de inculpatul **A., sub control judiciar**, fiul lui ..... şi ......, născut la data de ......, în mun. ....., jud........, domiciliat în mun. ….., str. ......, nr. ..., bl. ...., sc....., et. ...., ap. ...., jud. ......, CNP ........, trimis în judecată pentru săvârşirea infracţiunilor de *lipsire de libertate în mod ilegal, prev. de art. 205 alin. 1 din C.pen, şi conducere a unui vehicul fără permis de conducere, prevăzută de art. 335 alin. 1 din C.pen, ambele cu aplic. art. 38 alin. 1 cod penal şi art. 41 alin. 1 C.pen.* în apelul formulat de acesta şi inculpatul B., împotriva sentinţei penale nr. … din data de ….. pronunţată de Judecătoria …. în dosarul penal nr. …….

În conformitate cu dispoziţiile art. 358 cod pr. penală, la apelul nominal făcut în şedinţa publică se prezintă apelantul inculpat A., personal şi asistat de avocat ales ......, conform împuternicirii avocaţiale depusă la dosarul cauzei.

Procedura de citare este legal îndeplinită, citarea fiind efectuată cu respectarea disp. art.257 – 261 C.proc.pen.

S-a făcut referatul cauzei de către grefierul de şedinţă învederând părţilor prezente obiectul cauzei, stadiul procesual, modalitatea de îndeplinire a procedurii de citare.

Potrivit disp.art.372 cod pr.penală, preşedintele verifică identitatea inculpatului A. care se legitimează cu C.I. seria …. nr. … eliberată de ….. la data de …...

La acest termen de judecată, ***curtea,*** din oficiu, în conformitate cu disp. art.208 alin.4 Noul Cod pr.penală, pune în discuţie părţilor legalitatea şi temeinicia măsurii preventive a controlului judiciar a inculpatului A..

**Reprezentantul Ministerului Public având cuvântul,** solicită menţinerea măsurii preventive a controlului judiciar faţă de inculpat, apreciind măsura necesară, proporţională cu gravitatea acuzaţiilor care i se aduc acestui inculpat. Acesta a fost condamnat nedefinitiv la o pedeapsă de 2 ani şi 8 luni închisoare, i s-a revocat şi o suspendare condiţionată. Având în vedere stadiul procesual în care ne află, fiind în calea de atac a inculpaţilor, apreciază că acest control judiciar prin obligaţiile corelative nu face decât să asigure prezenţa inculpatului în faţa instanţei şi societatea are în felul acesta un control asupra manifestărilor lui.

**Avocat ...... având cuvântul pentru apelantul inculpat A.,**  solicită a se aprecia asupra menţinerii sau nu a controlului judiciar. Faptul că a fost deja condamnat la instanţa de fond, din punctul său de vedere nu poate fi un motiv cu atât mai mult cu cât inculpatul a formulat apel în cauză şi hotărârea nu este definitivă, există posibilitatea inclusiv a achitării inculpatului, inclusiv raportat la infracţiunile reţinute în sarcină. Pentru că s-a făcut referire că sunt infracţiuni de o gravitate deosebită, lipsire de libertate, în fapt a avut loc o ceartă între doi iubiţi.

Acest control judiciar luat până la acest moment nu a făcut decât să confirme faptul că inculpatul se supune dispoziţiilor organelor judiciare.

Pe cale de consecinţă, solicită a se aprecia asupra revocării măsurii controlului judiciar, inclusiv raportat la prezenţa inculpatului cu ocazia demersurilor judiciare.

**Apelantul inculpat A., având cuvântul,** menţionează că este de acord cu concluziile apărătorului.

**CURTEA,**

În conformitate cu disp.art.391 alin.1 Cod pr.penală,

**D I S P U N E :**

Stabileşte pronunţarea la data de …….

Pronunţată în şedinţă publică, astăzi ……

**Preşedintele completului, Grefier,**

**Judecător COD A1024 ......**