**Dosar nr. 8 COD A1024**

****

**R O M Â N I A**

**CURTEA DE APEL .............**

**SECTIA ……………………………..**

**SENTINŢA PENALĂ NR. ....**

**Şedinţa publică de la .........**

**Completul compus din:**

**PREŞEDINTE: COD A1024**

**Cu participarea:**

**GREFIER: ..........**

**PROCUROR: .......... din cadrul Ministerului Public - Parchetul de pe lângă Curtea de Apel ........**

S-a luat în examinare sesizarea Parchetului de pe lângă Curtea de Apel ...... nr. ....., privind punerea în executare a mandatului european de arestare emis la data de ...04.2018 de către Tribunalul Penal din B. - S. în dosarul nr. ......, în vederea executării pedepsei aplicate (de 13 luni închisoare, pedeapsă neexecutată) prin Hotărârea nr. ...... pronunţată la data de ....06.2013 (definitivă), împotriva persoanei solicitate A. - cetăţean român, fiul lui ...... şi ......., născut la data de ...... în Municipiul ......, Judeţul ........., domiciliat în Sat .......... (Comuna .......), Str. ....... nr. ....., Judeţul ........, C.N.P. - ........., posesor al C.I. seria ...... nr. ....... emisă de .......... la data de ........, cu antecedente penale (conform cazierului judiciar nr. ......... emis la data de ....05.2018 de Inspectoratul de Poliţie al Judeţului X.), ca urmare a sesizării Centrului de Cooperare Poliţienească Internaţională – Biroul Sirene.

În conformitate cu dispoziţiile art. 358 Cod procedură penală, la apelul nominal făcut în şedinţă publică, se prezintă persoana solicitatăA.,în stare de arest preventiv în custodia CRAP – IPJ X., asistat de apărător desemnat din oficiu, avocat ............., în baza delegaţiei de asistenţă judiciară obligatorie seria .... nr. ........, emisă de Baroul ......., aflată la dosarul cauzei.

Procedura este legal îndeplinită, partea fiind citată cu respectarea disp. art. 258 - 262 Cod pr. penală.

S-a făcut referatul cauzei de către grefierul de şedinţă, care a învederat că, la dosarul cauzei, Parchetul de pe lângă Curtea de Apel ..... a trimis copia mandatului european de arestare tradus în limba română, un exemplar fiind comunicat persoanei solicitate înainte de începerea şedinţei de judecată, după care,

După ce i s-a adus la cunoştinţă conţinutul mandatului european de arestare, drepturile prevăzute de art.104 din Legea nr.302/2004 republicată, efectele regulii specialităţii, precum şi posibilitatea de a consimţi la predarea către autoritatea judiciară emitentă, punându-i-se în vedere consecinţele juridice ale consimţământului la predare, îndeosebi caracterul irevocabil al acestuia, persoana solicitată A. declară că este de acord cu predarea sa către autorităţile judiciare s....., cu respectarea regulii specialităţii, aspect consemnat în procesul verbal întocmit şi ataşat la dosarul cauzei.

Reprezentantul Ministerului Public şi apărătorul din oficiu al persoanei solicitate A. nu mai au alte cereri şi excepţii de ridicat, fapt pentru care Curtea acordă cuvântul în dezbateri.

**Reprezentantul Ministerului Public, procuror ..........**, având cuvântul, solicită instanţei să admită sesizarea şi, luând act de consimţământul exprimat de persoana solicitată, să dispună punerea în executare a mandatului european de arestare emis pe numele acesteia de autorităţile judiciare din S., pentru executarea pedepsei de 13 luni închisoare.

De asemenea, solicită Curţii să dispună arestarea preventivă a persoanei solicitate pe o durată de 30 zile, în vederea predării, urmând ca aceasta să se realizeze cu respectarea regulii specialităţii.

**Apărătorul persoanei solicitate A., avocat .............,** având cuvântul, dat fiind consimţământul persoanei solicitate, cere instanţei să ia act de acesta, în vederea predării.

În referire la măsura preventivă, prin prisma faptului că cel solicitat şi-a dat consimţământul în vederea predării şi că are o familie, o locuinţă stabilă, apreciază că faţă de acesta se poate dispune măsura arestului la domiciliu sau a controlului judiciar, până se vor efectua demersurile de predare. Lasă la aprecierea instanţei.

**În ultimul cuvânt, persoana solicitată A.** lasă la aprecierea instanţei.

**Curtea rămâne în pronunţare.**

**C U R T E A,**

**Asupra cauzei penale de faţă:**

Prin sesizarea înregistrată pe rolul Curţii de Apel ..... sub nr. ..... din data de 15.05.2018 Parchetul de pe lângă Curtea de Apel ...... a solicitat, în temeiul art. 102 alin. 1 din Legea nr. 302/2004, privind cooperarea judiciară internaţională în materie penală, modificată şi completată, luarea măsurii arestării în vederea predării a persoanei solicitate A..

În motivarea propunerii se arată că pe rolul Parchetului de pe lângă Curtea de Apel ........ se află înregistrată lucrarea cu nr. ........ referitoare la semnalarea autorităţilor judiciare ..... privind punerea în executare a mandatului european de arestare emis la data de ....04.2018 de către Tribunalul Penal din B. - S. în dosarul nr. ......, în vederea executării pedepsei aplicate celui solicitat (de 13 luni închisoare, pedeapsă neexecutată) prin Hotărârea nr. ...... pronunţată la data de ....06.2013 (definitivă), pentru săvârşirea infracţiunilor de atac asupra unui agent de poliţie, prev. şi ped. de art. 550-551.1 din Codul penal .... şi art. 617.1 din Codul penal ....

În fapt, se reţine că la data de 19.09.2010, în jurul orei 17:55, în timp ce se afla în localitatea B. - S., partea vătămată - agentul de poliţie posesor al insignei nr. ....., în timp ce se afla în afara orelor de program, a fost acostat de către numiţii A. şi C., aceştia adoptând un comportament batjocoritor (fluierături şi sunete care imitau grohăitul unui porc) faţă de persoana ce purta insigna de lucrător de poliţie.

Astfel, numitul A. împreună cu celălalt participant, cunoscând împrejurarea că persoana injuriată este lucrător de poliţie, i-au spus „noi suntem tigri iar tu ai curaj doar când ai uniformă”. Numitul A. l-a împins pe agentul de poliţie, iar numitul C. l-a prins de gât, ambii încercând să îl intimideze. Cei doi co-participanţi au continuat acţiunea de intimidare spunându-i agentului de poliţie „Fac ceva pe tine, o să o ......pe fiica ta, o să o omor şi la fel o să păţească şi nevasta ta. Te distrug. Te crezi curajos doar când ai uniforma”. Agentul de poliţie a apelat numărul ....., susnumiţii fugind de la locul faptei.

Faptele penale susmenţionate sunt incriminate şi de legea penală română, respectiv sunt circumscrise infracţiunii de ultraj prev. şi ped. de art. 257 alin. 1 şi 4 din Codul penal (pedeapsa prevăzută de lege fiind închisoarea de la 3 luni la 2 ani sau amenda - limite ce se majorează cu jumătate conform dispoziţiilor legale) cu aplic. art. 5 alin. 1 din Codul penal.

Faţă de persoana solicitată A. s-a dispus reţinerea, pe o durată de 24 de ore, începând cu data de 15.05.2018, ora 15:00, până la data de 16.05.2018, ora 15.00.

Prin încheierea din data de 16.05.2018 pronunţată de Curtea de Apel ....... în prezentul dosar, s-a dispus arestarea persoanei solicitate A., potrivit art. 101 alin. 5 lit. a din Legea nr. 302/2004 republicată, pentru o perioadă de 15 zile de la data de 16.05.2018 la data de 30.05.2018, inclusiv, fixându-se termen de judecată la data de 25.05.2018 pentru depunerea mandatului european de arestare, însoţit de traducerea în limba română.

La termenul de judecată din 25.05.2018, instanţa a audiat persoana solicitată A., aceasta arătând că se prevalează de efectele regulii specialităţii prevăzută de art. 115 din Legea nr. 302/2004 şi consimte la predarea sa către autorităţile judiciare s..... pentru executarea mandatului european de arestare, potrivit art. 103 alin. 5 din Legea nr. 302/2004, având cunoştinţă de caracterul irevocabil al consimţământului dat.

Curtea constată că, sub aspectul condiţiilor de formă, mandatul european de arestare emis faţă de persoana solicitată, cuprinde toate menţiunile obligatorii prev. de art. 86 alin. 1 din Legea nr. 302/2004.

De asemenea, din examinarea dispoziţiilor art. 98 alin. 1,2 din Legea nr. 302/2004 nu rezultă existenţa unor motive obligatorii sau opţionale de refuz al executării mandatului european de arestare şi nu au fost formulate obiecţii privind identitatea persoanei solicitate.

Curtea mai constată că mandatul european de arestare a fost emis în vederea executării pedepsei aplicate celui solicitat (de 13 luni închisoare, pedeapsă neexecutată) prin Hotărârea nr. ...... pronunţată la data de .....06.2013 (definitivă), pentru săvârşirea infracţiunilor de atac asupra unui agent de poliţie, prev. şi ped. de art. 550-551.1 din Codul penal .... şi art. 617.1 din Codul penal ......

Constatând că în cauză nu sunt motive de refuz a executării, Curtea, în baza art.103 alin.5 din Legea nr.302/2004, cu modificările şi completările ulterioare, va lua act de consimţământul la predare al persoanei solicitate A. - cetăţean român, fiul lui ...... şi ......., născut la data de ...... în Municipiul ......, Judeţul ........., domiciliat în Sat .......... (Comuna .......), Str. ....... nr. ....., Judeţul ........, C.N.P. - ........., posesor al C.I. seria ...... nr. ....... emisă de .......... la data de ........, cu antecedente penale (conform cazierului judiciar nr........ emis la data de ....05.2018 de Inspectoratul de Poliţie al Judeţului X.), în urma sesizării Centrului de Cooperare Poliţienească Internaţională – Biroul Sirene.

În baza art.107 alin.1, raportat la art.103 alin.6 din Legea nr.302/2004, va admite cererea de executare a mandatului european de arestare emis la data de ....04.2018 de către Tribunalul Penal din B. - S. în dosarul nr. ...... pe numele persoanei solicitateA. - cetăţean român, fiul lui ...... şi ......., născut la data de ...... în Municipiul ......, Judeţul ........., domiciliat în Sat .......... (Comuna .......), Str. ....... nr. ....., Judeţul ........, C.N.P. - ........., posesor al C.I. seria ...... nr. ....... emisă de .......... la data de ........, cu antecedente penale (conform cazierului judiciar nr. ..... emis la data de .....05.2018 de Inspectoratul de Poliţie al Judeţului X.),în vederea executării pedepsei aplicate (de 13 luni închisoare, pedeapsă neexecutată) prin Hotărârea nr. ...... pronunţată la data de ....06.2013 (definitivă).

În baza art.103 alin.6 din Legea nr.302/2004, va dispune predarea persoanei solicitate A. către autorităţile judiciare din S., cu respectarea regulii specialităţii predării, prevăzută de art.115 din Legea nr.302/2004.

În baza art.103 alin.9 şi 10 din Legea nr.302/2004, va menţine măsura arestării pe o durată de 30 zile, începând cu data de 25.05.2018 şi până la data de 23.06.2018 inclusiv, în vederea predării.

În baza art.111 alin.1 din Legea nr.302/2004, predarea persoanei solicitate A. se va realiza de către Centrul de Cooperare Poliţienească Internaţională din cadrul Inspectoratului General al Politiei Române, cu sprijinul Inspectoratului de Poliţie al Judeţului X., în termen de 10 zile de la rămânerea definitivă a prezentei sentinţe penale.

În baza art.107 alin.2 din Legea nr.302/2004, soluţia se va comunica autorităţii judiciare emitente a mandatului european de arestare, Ministerului Justiţiei şi Centrului de Cooperare Poliţienească Internaţională din cadrul Inspectoratului General al Politiei Române.

În baza art.272 Cod procedură penală, onorariul de avocat oficiu ........., în sumă de 420 lei, se va avansa din fondul special al Ministerului Justiţiei.

În baza art.275 alin.3 Cod procedură penală, cheltuielile judiciare avansate de stat vor rămâne în sarcina acestuia.

**PENTRU ACESTE MOTIVE,  
 ÎN NUMELE LEGII**

**DISPUNE:**

În baza art.103 alin.5 din Legea nr.302/2004, cu modificările şi completările ulterioare, ia act de consimţământul la predare al persoanei solicitate A. - cetăţean român, fiul lui ...... şi ......., născut la data de ...... în Municipiul ......, Judeţul ........., domiciliat în Sat .......... (Comuna .......), Str. ....... nr. ....., Judeţul ........, C.N.P. - ........., posesor al C.I. seria ...... nr. ....... emisă de .......... la data de ........, cu antecedente penale (conform cazierului judiciar nr. ..... emis la data de ......05.2018 de Inspectoratul de Poliţie al Judeţului X.), în urma sesizării Centrului de Cooperare Poliţienească Internaţională – Biroul Sirene.

În baza art.107 alin.1, raportat la art.103 alin.6 din Legea nr.302/2004, admite cererea de executare a mandatului european de arestare emis la data de ...04.2018 de către Tribunalul Penal din B. - S. în dosarul nr. ...... pe numele persoanei solicitateA. - cetăţean român, fiul lui ...... şi ......., născut la data de ...... în Municipiul ......, Judeţul ........., domiciliat în Sat .......... (Comuna .......), Str. ....... nr. ....., Judeţul ........, C.N.P. - ........., posesor al C.I. seria ...... nr. ....... emisă de .......... la data de ........, cu antecedente penale (conform cazierului judiciar nr. .... emis la data de .....05.2018 de Inspectoratul de Poliţie al Judeţului X.),în vederea executării pedepsei aplicate (de 13 luni închisoare, pedeapsă neexecutată) prin Hotărârea nr. ...... pronunţată la data de ...06.2013 (definitivă).

În baza art.103 alin.6 din Legea nr.302/2004, dispune predarea persoanei solicitate A. către autorităţile judiciare din S., cu respectarea regulii specialităţii predării, prevăzută de art.115 din Legea nr.302/2004.

În baza art.103 alin.9 şi 10 din Legea nr.302/2004, menţine măsura arestării pe o durată de 30 zile, începând cu data de 25.05.2018 şi până la data de 23.06.2018 inclusiv, în vederea predării.

În baza art.111 alin.1 din Legea nr.302/2004, predarea persoanei solicitate A. se realizează de către Centrul de Cooperare Poliţienească Internaţională din cadrul Inspectoratului General al Politiei Române, cu sprijinul Inspectoratului de Poliţie al Judeţului X., în termen de 10 zile de la rămânerea definitivă a prezentei sentinţe penale.

În baza art.107 alin.2 din Legea nr.302/2004, soluţia se comunică autorităţii judiciare emitente a mandatului european de arestare, Ministerului Justiţiei şi Centrului de Cooperare Poliţienească Internaţională din cadrul Inspectoratului General al Politiei Române.

În baza art.272 Cod procedură penală, onorariul de avocat oficiu ........., în sumă de 420 lei, se va avansa din fondul special al Ministerului Justiţiei.

În baza art.275 alin.3 Cod procedură penală, cheltuielile judiciare avansate de stat rămân în sarcina acestuia.

Definitivă.

Pronunţată în şedinţă publică astăzi .........

**Preşedinte, Grefier,**

**COD A1024 ..........**

Red.sent.jud.: Cod A1024

Tehnored.gref.......

2 ex./.......