**Dosar nr. 6 COD A1024**

**R O M Â N I A**

**CURTEA DE APEL ......**

**SECŢIA ……………..........................**

**DECIZIA PENALĂ NR. .....**

**Şedinţa publică de la ......**

**Completul de judecată compus din:**

**judecător COD A1024 – preşedintele completului**

**judecător .........**

**Cu participare:**

**grefier .........**

**procuror ......... din cadrul Ministerului Public – Parchetul de pe lângă Curtea de Apel .....**

S-a luat în examinare cererea formulată de apelantul-inculpat **A.**, CNP ........, domiciliat în ......, str. ..... nr......., jud. ......, trimis în judecată pentru săvârşirea infracţiunilor de delapidare prevăzută de art.295 alin.1 Cod penal raportat la art.308 alin.1 Cod penal, cu aplicarea art.35 alin.1 Cod penal (57 acte materiale) şi fals în înscrisuri sub semnătură privată prevăzută de art.322 Cod penal cu aplicarea art.35 alin.1 Cod penal (57 acte materiale), ambele cu aplicarea art.38 alin.1 Cod penal, împotriva sentinţei penale nr. ...... din ........, pronunţată de Judecătoria ...... în dosarul penal nr. ..........

În conformitate cu dispoziţiile art. 358 cod pr. penală, la apelul nominal făcut în şedinţa publică se constată:

- lipsa apelantului-inculpat A., reprezentat de apărător desemnat din oficiu, avocat ......., în baza delegaţiei de asistenţă judiciară obligatorie seria .... nr. ...... emisă de Baroul ....., aflată la dosarul cauzei;

- lipsa intimatului-persoană vătămată S.C. B. S.A..

Procedura este legal îndeplinită, citarea fiind efectuată cu respectarea dispoziţiilor art. 258-262 Cod procedură penală.

S-a făcut referatul cauzei de către grefierul de şedinţă, învederând părţilor prezente obiectul cauzei, stadiul procesual, modalitatea de îndeplinire a procedurii de citare, după care,

La interpelarea instanţei dacă sunt cereri prealabile de formulat ori excepţii de invocat, reprezentantul Ministerului Public şi apărătorul apelantului-inculpat arată că nu au cereri prealabile de formulat ori excepţii de invocat.

**Nefiind cereri de formulat sau excepţii de invocat, Curtea, în temeiul art. 420 Cod procedură penală, constată cauza în stare de judecată şi acordă cuvântul în dezbateri, pe fondul apelului.**

**Apărătorul apelantului-inculpat A., avocat .......**, având cuvântul, solicită admiterea apelului astfel cum a fost formulat de către inculpat.

Arată că susţinerile vizavi de daunele pe care trebuia să le suporte şi să le achite inculpatul faţă de partea vătămată au fost recunoscute, acesta menţionând că doreşte să îşi execute obligaţiile, însă nu a avut posibilitatea să ia legătura şi să cadă de comun acord cu partea vătămată.

În măsura în care instanţa ar aprecia că sunt întemeiate susţinerile inculpatului, solicită admiterea apelului formulat.

**Reprezentantul Ministerului Public, procuror ........., având cuvântul,** susţine că apelul a fost motivat, însă consideră că instanţa nu poate primi motivele formulate în scris, sens în care solicită respingerea acestuia.

**Curtea rămâne în pronunţare.**

**CURTEA,**

**Asupra apelului penal de faţă:**

**Examinând actele şi lucrările dosarului, curtea constată că prin sentinţa penală nr. .... din data de ....... pronunţată în dosarul penal nr. ...... al Judecătoriei ...... s-au dispus următoarele:**

„În baza art.397 în ref. la art.25 Cod pr.penală admite acțiunea civilă formulată de partea civilă S.C. B. S.A. și va obliga inculpatul A.,CNP .........., domiciliat în ......, str........ nr......., jud...... la plata daunelor materiale în sumă de 13440,67 lei către partea civilă.

În baza art.275 alin.3 Cod pr.penală cheltuielile judiciare rămân în sarcina statului.

În baza art.272 Cod pr.penală dispune avansarea onorariului in sumă de 868 lei dnei av.......... din fondurile Min.Justiției.”

Pentru a pronunţa această hotărâre prima instanţă a reţinut următoarele:

„Prin decizia penală nr.1 s-a desființat în parte sentința penală nr.2 și s-a dispus rejudecarea cauzei în vederea soluționării acțiunii civile.

Din analiza sentinței penale nr.2 rezultă că deși a analizat in considerente acțiunea civilă, instanța a omis să scrie in dispozitivul hotărârii soluția.

S-a reținut că S.C. B. S.A. a comunicat că se constituie parte civilă în procesul penal pentru suma de 13440,67 lei, întrucât inculpatul a achitat o parte din debit.

Analizând probele administrate în procesul penal, instanța constată că sunt îndeplinite cumulativ toate condițiile tragerii la răspundere civilă delictuală a inculpatului, respectiv existența prejudiciului cert și actual de 13440,67 lei nerecuperat, fapta ilicită, legătura de cauzalitate dintre faptă și prejudiciu, vina făptuitorului.

Astfel, pin sentința definitivă pe latură penală s-a reținut că in nota explicativă de la fila 49 dup inculpatul declară că clienților le tăia o anumită sumă , iar la caserie pe chitanțe roșie preda o altă sumă.

La fila 59 se află angajamentul de plată semnat de inculpat pentru suma de 13520.51 lei.

În declarația din data de 8.07.2013 inculpatul recunoaște faptele și descrie modalitate de săvârșire a lor-fila 168 vol.3 dup.

La fila 125 vol.3 dup se află raportul de expertiză contabilă judiciară efectuat de dna expert ......... care concluzionează că pe exemplarul 2 al chitanței inculpatul a evidențiat sume mai mici încasate de la clienți și a predat la casieria unității sumele evidențiate pe exemplarul nr.2 al chitanței astfel încât diferența de 17179,87 lei a fost încasată de la clienți, dar nu a fost depusă în casieria societății.

Activitatea infracţională a inculpatului A., care în calitate de reprezentant vânzări în cadrul S.C. B. S.A., în perioada 17.08.2010-30.11.2010, a eliberat exemplarul nr.1 al chitanţelor către clienţii societăţii aferente sumelor efectiv încasate de la aceştia şi a falsificat exemplarele nr.2 ale acestor chitanţe în care a trecut sume mai mici decât cele încasate efectiv, menţionând în mod fraudulos şi alti clienti decât cei înscrişi în exemplarul nr.1 al chitanţelor care au fost depuse la casieria societăţii iar diferenţa dintre sumele încasate efectiv şi cele depuse la casierie respectiv suma de 17.179,87 lei şi-a însuşit-o în interes personal, întruneşte elementele constitutive ale infracţiunilor de:

-delapidare prevăzută de art.295 alin.1 Cod penal raportat la art.308 alin.1 Cod penal, cu aplicarea art.35 alin.1 Cod penal (57 acte materiale)

-fals în înscrisuri sub semnătură privată prevăzută de art.322 Cod penal cu aplicarea art.35 alin.1 Cod penal (57 acte materiale), ambele cu aplicarea art.38 alin.1 Cod penal.

Pentru aceste considerente, în baza art.397 Cod pr.penală va admite acțiune civilă formulată de partea civilă S.C. B. S.A. și va obliga inculpatul la plata daunelor materiale în sumă de 13440,67 lei către partea civilă.”

**Împotriva sentinţei penale** **nr. ..... din data de ..... pronunţată în dosarul penal nr. ..... al Judecătoriei ...... a declarat apel inculpatul A..**

Apelul inculpatului a fost motivat, în sensul că doreşte să înapoieze suma de bani făcând obiectul infracţiunii reţinute, însă nu a fost susţinut şi oral, cu ocazia dezbaterilor, la termenul de judecată la care apelantul a fost legal citat şi asistat de apărător desemnat din oficiu.

Verificând sentinţa apelată potrivit art. 416 – 418 C.p.p. şi în baza art. 420 C.p.p., instanţa de apel, în temeiul art. 421 pct. 1 lit. b C.p.p., decide respingerea ca nefondat a apelului declarat de inculpat, pentru următoarele considerente expuse potrivit art. 424 alin. 1 C.p.p.

Astfel, prima instanţă a reţinut că inculpatul s-a angajat să achite suma de 13.520,51 lei şi, de asemenea, a reţinut îndeplinite în mod cumulativ condiţiile prevăzute de legea civilă, privind răspunderea civilă delictuală, admiţând în mod corect acţiunea civilă şi obligând pe inculpat la plata către partea civilă a daunelor materiale cuantificate potrivit raportului de expertiză contabilă judiciară efectuată în cauză.

Ca atare, motivele invocate de către apelant nu pot constitui motive de reformare a sentinţei apelate, vizând, mai curând, apărări privind lipsa relei credinţe în ce priveşte executarea de bunăvoie a obligaţiilor civile stabilite în legătură cu hotărârea de condamnare.

Raportat la aceste constatări, apelul de faţă nu poate fi admis, nefiind reţinute elemente de nelegalitate sau netemeinicie ale sentinţei penale apelate.

Faţă de decizia instanţei de apel, cu privire la calea de atac formulată, apelantul va fi obligat la plata cheltuielilor judiciare avansate de stat.

**PENTRU ACESTE MOTIVE,  
 ÎN NUMELE LEGII**

**DECIDE:**

**În temeiul art. 421 pct. 1 lit. b C.p.p.:**

Respinge, ca nefondat, apelul declarat de inculpatul A., împotriva sentinţei penale nr. .... din ....., pronunţată în dosarul penal nr. ..... al Judecătoriei .....

**În temeiul art. 272 C.p.p.:**

Dispune plata din bugetul Ministerului Justiţiei, către Baroul ......., a onorariului cuvenit av. of. ......., pentru acordare asistenţă judiciară din oficiu, în sumă de 627 lei.

**În temeiul art. 275 alin. 2 C.p.p.:**

Obligă apelantul-inculpat A. la plata cheltuielilor judiciare avansate de stat, în sumă de 100 lei.

**Definitivă.**

**Pronunţată în şedinţă publică, astăzi, …………….**

**judecător COD A1024, judecător .........,**

**preşedintele completului de judecată**

**grefier,**

**.........**

Red.sent.jud.......

Red.dec.jud.Cod A1024

Tehnored.gref.......

2ex./........