HOT nr. 17….

Dosar nr. …..

R O M Â N I A

…..

…..

DECIZIE NR. …

ŞEDINŢA PUBLICĂ DE LA …..

COMPLETUL COMPUS DIN:

.…

.…A1022..

. …..

. ….

….

Pe rol, judecarea recursului formulat de reclamantul ...A..., împotriva sentinţei nr………, pronunţată de Tribunalul ...G..., în dosarul nr. …., în contradictoriu cu intimaţii pârâţi ŞCOALA GIMNAZIALĂ ...C..., ...D..., INSPECTORATUL ŞCOLAR JUDEŢEAN ...G..., având ca obiect anulare act administrativ

La apelul nominal făcut în şedinţa publică a răspuns recurentul reclamant ..A..., lipsind intimaţii pârâţi ŞCOALA GIMNAZIALĂ ...C..., ...D..., INSPECTORATUL ŞCOLAR JUDEŢEAN ...G... .

Procedura legal îndeplinită.

S-a făcut referatul cauzei de către grefierul de şedinţă care învederează instanţei obiectul cauzei, stadiul judecăţii, modalitatea de îndeplinire a procedurii de citare, faptul că recursul a fost declarat şi motivat în termenul legal, iar recurenta a solicitat judecarea cauzei în lipsă, potrivit dispoziţiilor prevăzute de art. 411 alin. 1 pct.2 Noul Cod procedură civilă, după care;

Recurentul reclamant ...A... solicită admiterea recursului astfel cum a fost formulat, schimbarea sentinţei pronunţate de Tribunalul ...G... şi, pe cale de consecinţă, admiterea cererii de chemare in judecată formulată de către reclamant .

C U R T E A

Asupra recursului de faţă ;

Din examinarea lucrărilor din dosar se constată următoarele ;

Prin sentinţa nr. ….., pronunţată de Tribunalul ...G..., în dosarul nr. ….., s-a respins excepţia inadmisibilităţii acţiunii invocată de pârâtul Inspectoratul Şcolar Judeţean ...G....

A admis excepţiile lipsei calităţii procesuale pasive şi a lipsei calităţii procesuale active invocate de pârâtul Inspectoratul Şcolar Judeţean ...G....

A respins acţiunea formulată de reclamantul ...A... în contradictoriu cu pârâtul Inspectoratul Şcolar Judeţean ...G..., ca fiind formulată împotriva unei persoane fără calitate procesuală pasivă şi ca fiind formulată de o persoană fără calitate procesuală activă.

A respins excepţia tardivităţii acţiunii invocată de către pârâta Şcoala Gimnazială ..C....

A admis excepţia lipsei de interes invocată de pârâta Şcoala Gimnazială ..C....

A respins acţiunea formulată de reclamantul ...A..., în contradictoriu cu pârâta Şcoala Gimnazială ..C..., ca fiind lipsită de interes.

Împotriva acestei sentinţe a declarat recurs reclamantul ...A..., criticând-o pentru netemeinicie şi nelegalitate.

In fapt, s-a arătat că prin acţiunea înregistrată pe rolul Tribunalului ...G... - … la data de …., sub nr. …., reclamantul a chemat în judecată pârâţii: Scoală Gimnazială ..C..., comuna ..D... şi Inspectoratul Şcolar ...G..., solicitând ca prin sentinţa ce se va pronunţa să se dispună anularea hotărârilor adoptate în şedinţa Consiliului de administraţie al Şcolii Gimnaziale ..C..., comuna ..D..., judeţul ...G... din data de 08.09.2014. respectiv 12.09.2014 cu privire la acordarea continuităţii în învăţământ pentru doamna ..A1..., precum şi a tuturor actelor care au stat la baza emiterii acestora, obligarea pârâţilor la plata tuturor cheltuielilor de judecată ocazionate de acest proces.

Prin sentinţa nr. …. Tribunalul ...G... a dispus respingerea acţiunii formulată de subsemnatul.

Consideră că hotărârea formulată de către instanţa de fond este netemeinică şi nelegală pentru următoarele motive:

A precizat că în ceea ce îl priveşte, este îndeplinită condiţia justificării unei vătămări a dreptului sau interesului legitim, având în vedere calitatea sa de membru al Consiliului de administraţie al Şcolii Gimnaziale ..C..., ...D....

Mai mult decât atât şi doctrina juridică reţine că în litigiile de contencios administrativ, calitatea de reclamant o poate deţine şi un terţ vătămat în drepturile sau interesele sale legitime printr-un act administrativ individual adresat altui subiect de drept.

Totodată calitatea procesuală pasivă a Inspectoratului Şcolar ...G... este justificată de dispoziţia acestuia cu privire la prelungirea contractului individual de muncă al doamnei ..A1..., ca urmare a adresei din partea Scolii Gimnaziale ..C....

In concluzie, faţă de cele mai sus menţionate se solicită a se dispune admiterea recursului astfel cum a fost formulat, schimbarea sentinţei pronunţate de Tribunalul ...G... şi pe cale de consecinţă, admiterea cererii de chemare în judecată formulată de către reclamant .

In drept, îşi întemeieză prezenta cerere pe prevederile art. 483 şi urm. N.C.P.C.

La data de 30 octombrie 2015 s-a depus întâmpinare de către intimata pârâtă ŞCOALA GIMNAZIALĂ ...C....

S-a arătat că în cadrul Consiliului de Administraţie al Scolii Gimnaziale ..C..., ..D..., întrunit in data de 08.09.2014, nu au fost întrunite prevederile art. 93 din legea 1/2011, fapt pentru care a fost reconvocat in data de 12.08.2014, astfel prin procesul verbal din data de 12.09.2014 Consiliul de Administraţie al Scolii Gimnaziale ..D..., legal constituit conform Legii Educaţiei Naţionale nr. 1/2011, a ordinului 4925/2005, art. 34, alin.2, si a Metodologiei cadru de organizare si funcţionare a Consiliului de Administraţie, art. 10, alin. 6 (în situaţii excepţionale, în care hotărârile consiliului de administraţie nu pot fi luate conform alin. (5), la următoarea şedinţă cvorumul de şedinţă necesar adoptării este de jumătate plus unu din membrii consiliului de administraţie, iar hotărârile consiliului de administraţie se adoptă cu 2/3 din voturile celor prezenţi), a adoptat cu votul a 2/3 din numărul membrilor prezenţi,respectiv 4 voturi pentru,2 abţineri si 1 vot împotriva (7 membrii prezenţi din totalul de 9 membrii), acordul de continuitate in anul şcolar 2014-2015 in favoarea doamnei ..A1..., care a obţinut la Examenul Naţional de Titularizare, sesiunea 2014, nota ...., întrucât Inspectoratul Şcolar Judeţean ...G... nu si-a dat acordul de continuitate pentru doamna ..A2... pentru anul şcolar 2014-2015, fapt ce a dus la contestarea hotărârii adoptata de Consiliul de Administraţie al Scolii Gimnaziale ...C..., ..D..., de către reclamantul ...A... - membru al consiliului de administraţie si totodată sot al d-nei ..A2... .

Inspectoratul Şcolar Judeţean ...G... nu a fost de acord cu un nou acord de continuitate în favoarea d-nei ..A2..., întrucât aceasta a îndeplinit condiţiile de pensionare iar postul a fost restructurat în urma comasării scolii gimnaziale ..C... cu şcoală gimnazială ...D..., astfel ca hotărârea Consiliului de Administraţie a fost adoptată în deplină legalitate respectând întocmai prevederile Legii Educaţiei Naţionale 1/2011.

Pe excepţie, s-a invocat lipsa interesului legitim al reclamantului ...A... în promovarea prezentei acţiuni deoarece, în calitatea sa de membru al Consiliului de administraţie şi soţ al d-nei profesoare ..A2..., reclamantul în cauza având chiar un interes personal de menţinere a d-nei ..A2... pe respectivul post in cadrul Şcolii Gimnaziale ..D....

Ori, în această situaţie, prevederile art.l alin. 1 din Legea 554/2004 nu sunt aplicabile, ţinând cont de calitatea reclamantului în această situaţie, care işi urmăreşte interesul personal în prezenta speţă.

Conform art.l din Legea 554/2004, cererile prin care se solicita anularea unui act administrativ individual sau recunoaşterea dreptului pretins se pot introduce in termen de 6 luni de la data primirii răspunsului la plângerea prealabila, astfel ca promovarea prezentei acţiuni este tardiv formulata, având in vedere ca răspunsul din Inspectoratului Şcolar Judeţean a fost comunicat la data de 06.10.2014 iar reclamantul a înregistrat prezenta cerere la data de 08.04.2015, termenul fiind unul de prescripţie conform Legii nr.554/2004.

*Analizând recursul prin prisma criticilor şi a susţinerilor formulate, Curtea constată următoarele aspecte:*

Reclamantul a învestit instanţa de judecată cu o acţiune în contencios administrativ având ca obiect anularea Hotărârii adoptată în şedinţa Consiliului de Administaţie din data de 08.09.2014 şi respectiv din 12.09.2014 a Şcolii Gimnaziale ..C...-...D..., în ceea ce priveşte modul de soluţionare a cererii formulate de prof. ..A3... prin care solicită acordarea continuităţii pe catedra de limba şi literatura română, în anul şcolar 2014-2015.

Instanţa de fond a respins acţiunea formulată în contradictoriu cu pârâta Şcoala Gimnazială ca fiind lipsită de interes iar in contradictoriu cu pârâtul ISJ ca fiind îndreptată împotriva unei persoane fără calitate procesuală pasivă.

Recurentul reclamant susţine în motivarea recursului, pe de o parte faptul că justifică un interes pentru că are şi calitatea de membru al Consiliului de Administraţie al Şcolii Gimnaziale iar pe de altă parte, că pârâtul ISJ ..D1... are calitate procesuală pasivă întrucât in baza hotărârilor a căror anulare o solicită acesta a dispus prelungirea contractului individual de muncă al profesorului ..A1....

Curtea constată că reclamantul fiind terţ faţă de actele contestate, nu a justificat o vătămare a unui drept sau interes legitim, cât timp prin hotărârile a căror anulare o solicită s-a dispus acordarea continuităţii pentru unul din profesorii Şcolii Gimnaziale ..C... -..D....

Mai mult, reclamantul în calitatea sa de membru în Consiliul de Administraţiei al Şcolii şi-a exprimat votul negativ în ceea ce priveşte adoptarea hotărârilor aşa încât este inadmisibil demersul său judiciar în contencios administrativ pentru anularea unui act la a cărui emitere a participat, indiferent de modul cum a fost acordat votul, pozitiv sau negativ.

De altfel, în aceste condiţii, dacă ar fi avut un interes personal în adoptarea hotărârilor atacate, reclamantul ar fi trebuit să aducă la cunoştinţă conflictul de interese şi să nu participe la vot, conform prevederilor art. 93 alin.1 din Legea nr.1/2011.

Aşadar este nefondată critica recurentului cu privire la faptul că ar justifica un interes legitim în promovarea acţiunii prin prisma calităţii sale de memebru în Consiliul de administraţie al Şcolii Gimnaziale ..C..., ...D....

Referitor la motivul de recurs vizând calitatea procesuală pasivă a pârâtului ISJ ..D1..., Curtea constată că şi acesta este nefondat căci raportat la obiectul acţiunii - anulare act administrativ – emitentul actelor contestate este Şcoala Gimnazială ..C....

Chiar dacă cele două hotărâri adoptate de Consiliul de administraţie al Şcolii Gimnaziale ..C... au stat la baza prelungirii contractului individual de muncă pentru profesorul ..A1..., acest aspect nu este în măsură să confere legitimare procesuală pasivă pentru ISJ ..D1... dat fiind că obiectul acţiunii cu care a fost investită instanţa de contencios administrativ.

Faţă de cele arătate, prin prisma disp. art. 488 pct.8 raportat la art.496 NCPC, recursul este nefundat şi va fi respins.

PENTRU ACESTE MOTIVE,  
ÎN NUMELE LEGII

D E C I D E

Respinge recursul formulat de reclamantul ...A..., împotriva sentinţei nr……, pronunţată de Tribunalul ...G..., în dosarul nr. ….., în contradictoriu cu intimaţii pârâţi ŞCOALA GIMNAZIALĂ ...C..., ...D... şi INSPECTORATUL ŞCOLAR JUDEŢEAN ...G....

Definitivă.

Pronunţată în şedinţa publică de la ….. .

…….A1022…

……..