**Dosar nr. 14 COD A1024**

**R O M Â N I A**

**CURTEA DE APEL ........**

**SECTIA …………………………………**

**SENTINŢA PENALĂ NR. ....**

**Şedinţa publică de la ........**

**Completul compus din:**

**PREŞEDINTE: COD A1024**

**Cu participare:**

**GREFIER: ...........**

**PROCUROR: ........... din cadrul Ministerului Public – Parchetul de pe lângă Curtea de Apel ......**

S-a luat în examinare cauza penală privind persoana solicitată **A.** - cetăţean român, fiul lui ........ şi .........., născut la data de ....... în Municipiul ......, Judeţul ........, domiciliat în Sat ....... (Comuna ......), Str. ......, nr....., Judeţul ........, C.N.P. - ........, necăsătorit, 3 copii minori, posesor al cărţii de identitate seria ..... nr....... eliberată de ........... la data de ......., cu antecedente penale (conform cazierului judiciar nr. ......./.....11.2017 emis de Inspectoratul de Poliţie al Judeţului C.), având ca obiect disp. art. 598 C.p.p.

În conformitate cu dispoziţiile art. 358 C.p.p., la apelul nominal făcut în şedinţă publică se constată prezenţa persoanei solicitate A., în stare de deţinere în custodia Penitenciarului X., asistat de apărătorul desemnat din oficiu, avocat ........., în baza delegaţiei de asistenţă judiciară obligatorie seria ..... nr. ....... emisă de Baroul ......, depusă la dosarul cauzei.

Procedura este legal îndeplinită, părţile fiind citate cu respectarea dispoziţiilor art. 257 - 263 C.p.p.

S-a făcut referatul cauzei de către grefierul de şedinţă, după care,

La interpelarea instanţei dacă sunt cereri prealabile de formulat sau excepţii de invocat, apărătorul persoanei solicitate învederează că are nelămuriri cu privire la obiectul judecăţii, împrejurare faţă de care instanţa arată că acesta constă într-o contestaţie la executare a unei hotărâri de predare, impedimentul la contestaţie constând în revocarea cererii de predare de către autoritatea solicitantă din G.

Apărătorul relevă că a înţeles că obiectul ar consta în art. 94 din Legea 302/2004, care prevede condiţii care trebuie verificate.

Instanţa arată că, prin adresa aflată la dosarul cauzei, autoritatea judiciară din G. şi-a retras solicitarea de predare, împrejurare faţă de care apărătorul consideră că s-a sărit peste o etapă.

Curtea relevă că, la momentul de faţă, persoana solicitată A. este dispus a fi predat către autorităţile din G., în baza unui mandat european de arestare, însă predarea este amânată până când acesta va executa pedeapsa, iar autorităţile judiciare ..... şi-au retras cererea de predare.

Susţine că, iniţial, completul la care a ajuns în mod aleatoriu solicitarea de retragere a calificat această cerere ca fiind îmbrăcată în forma procedurală a unei hotărâri în fond, în primă instanţă, într-un impediment la executarea hotărârii anterioare de predare.

Subliniază că obiectul cauzei îl reprezintă contestaţia la executare, care constă în impedimentul la predare, întrucât autorităţile judiciare ... nu mai vor persoana solicitată.

**Reprezentantul Ministerului Public, procuror ...........,** având în vedere adresa autorităţilor judiciare din G., precizează că urmează ca instanţa să dispună anularea hotărârii prin care s-a dispus punerea în executare a mandatului european de arestare şi predarea, concomitent, amânarea predării şi, de asemenea, anularea mandatului de arestare provizoriu emis în baza aceleiaşi hotărâri.

**Apărătorul persoanei solicitate, avocat ........**, având cuvântul, achiesează la concluziile reprezentantului parchetului.

**În ultimul cuvânt, persoana solicitată ........** este de acord cu apărătorul său.

**Curtea rămâne în pronunţare.**

**CURTEA,**

**Asupra contestaţiei de faţă:**

Prin sentinţa penală nr. ....din ....... pronunţată în dosarul nr. ......... al Curţii de Apel ...., a fost dispusă predarea persoanei solicitate A. către autorităţile judiciare .... în baza mandatului european de arestare emis pe numele acestuia.

Totodată, prin aceiaşi hotărâre, predarea a fost amânată până la eliminarea unui impediment la predare, constând în executarea în stare de detenţie a unei pedepse de 5 ani şi 8 luni închisoare de către persoana solicitată.

Pe cale de consecinţă, mandatul de arestare emis s-a dispus a fi pus în executare la data încetării motivelor ce au justificat amânarea predării.

La data de 22.11.2017, prin intermediul Parchetului de pe lângă Curtea de Apel ......, instanţa de executare a fost sesizată cu declaraţia organului judiciar solicitant al predării, respectiv Procurorul-şef al Parchetului L., din care rezultă că nu mai doresc predarea persoanei solicitate.

Ca atare, legal învestită în condiţiile art. 598 alin. 1 lit. c C.p.p., instanţa de executare va constata incidenţa art. 1031 alin. 1,2 din Legea nr. 302/2004, urmând a lua act cu privire la revocarea deciziei judiciare privind predarea persoanei solicitate A. şi, totodată, va dispune revocarea executării mandatului european de arestare emis pe numele persoanei solicitate, respectiv, şi revocarea măsurii arestării în vederea predării persoanei solicitate, urmând a fi anulate formele de executare a sentinţei prin care s-a dispus predarea, făcând şi aplicarea corespunzătoare a dispoziţiilor art. 272 şi 275 alin. 3 C.p.p.

**PENTRU ACESTE MOTIVE,**

**ÎN NUMELE LEGII,**

**HOTĂRĂŞTE** :

**În temeiul art. 598 alin. 1 lit. c C.p.p., art. 1031 alin. 1 şi alin. 2 din Legea nr. 302/2004:**

**Admite contestaţia la executare privind sentinţa penală nr. ...... pronunţată în dosarul nr. ...... al Curţii de Apel .....**

**Ia act de revocarea deciziei privind predarea persoanei solcitate A.**.

**Dispune revocarea mandatului european de arestare** emis pe numele persoanei solicitate **A.** - cetăţean român, fiul lui ........ şi .........., născut la data de ....... în Municipiul ......, Judeţul ........, domiciliat în Sat ....... (Comuna ......), Str. ......, nr....., Judeţul ........, C.N.P. - ........, necăsătorit, 3 copii minori, posesor al cărţii de identitate seria ..... nr....... eliberată de ........... la data de ......., cu antecedente penale (conform cazierului judiciar nr. ......./.....11.2017 emis de Inspectoratul de Poliţie al Judeţului C.), în vederea executării mandatului european de arestare emis de către Parchetul din L.- G. pe numele său la data de ...03.2017, în dosarul nr. ....... (dosarul nr. .... al Tribunalului Regional din L.- G.), pentru săvârşirea unei infracţiuni de furt deosebit de grav în bandă organizată prev. şi ped. de art. 242 (1), art. 243 (1), art. 244a (1), art. 25 alin. 2 din Codul penal ....., pedeapsa maximă prevăzută de lege fiind de 10 ani închisoare.

**Dispune revocarea măsurii arestării în vederea predării, a persoanei solicitate A.,** dispusă prin sentinţa penală nr. ........ din ....... a Curţii de Apel ...., în dosarul nr. .......

**Anulează formele de executare a sentinţei penale nr.... din ....... pronunţată în dosarul nr. ...... al Curţii de Apel ........**

**În temeiul art. 272 C.p.p.:**

Dispune plata din bugetul Ministerului Justiţiei către Baroul ......., a onorariului pentru acordare asistenţă judiciară din oficiu, de 130 lei, pentru avocat ......

**În temeiul art. 275 alin. 3 C.p.p.:**

Cheltuielile judiciare avansate de stat rămân în sarcina acestuia.

**Definitivă.**

**Cercetată şi pronunţată în şedinţă publică, astăzi, ......**

**Preşedinte, Grefier,**

**COD A1024 ...........**

**Prin încheierea penală din data de 14.02.2018 pronunţată de Curtea de Apel ...... în dosarul penal nr. ..... s-au dispus următoarele**:” În baza art. 278 cod procedură penală, dispune îndreptarea erorii materiale strecurate în paragraful 4 din minuta sentinţei penale nr. ..... a Curţii de Apel ...., pronunţată în dosar nr. ......., în sensul că se va trece „**Dispune revocarea executării mandatului european de arestare** emis pe numele persoanei solicitate **A.**”, în loc de „**Dispune revocarea mandatului european de arestare** emis pe numele persoanei solicitate **A.”**, astfel cum din eroare s-a menţionat.”

Red. sent. jud. COD A1024

2ex./........