**R O M Â N I A**

**CURTEA DE APEL ......**

**SECTIA …………….............................**

**Dosar nr. 2**

**SENTINŢA PENALĂ NR. ....**

**Şedinţa Camerei de consiliu de la .......**

**Completul de judecată compus din:**

**judecător COD A1024 – preşedintele completului**

**Cu participarea:**

**grefier ..............**

**procuror .............. din cadrul Ministerului Public - Parchetul de pe lângă Curtea de Apel .........**

Pe rol, pronunţarea asupra cererii de recunoaştere a hotărârii judecătoreşti penale, definitive şi irevocabile privind aplicarea pedepsei de 4 ani şi 6 luni închisoare (1.642 zile închisoare) condamnatului A. (cetăţean român, fiul lui ....... şi ........., născut la data de ...... în Municipiul ......, Judeţul ......, domiciliat în Municipiul ....... str. ......, nr. ...., Judeţul ....., posesor al cărţii de identitate seria......, nr. ...... eliberată de SPCLEP ...... la data de ...09.2017, C.N.P. - ..............),de către autorităţile judiciare din C. şi executarea acesteia într-un penitenciar din România.

Dezbaterile au avut loc în şedinţa camerei de consiliu din data de ....... şi au fost consemnate în încheierea de şedinţă de la acea dată, încheiere care face parte integrantă din prezenta sentinţă când instanţa, având nevoie de timp pentru a delibera, a stabilit pronunţarea la data de ........, când a hotărât următoarele:

**CURTEA,**

Prin adresa nr. ........., Parchetul de pe lângă Curtea de Apel ........ a sesizat instanţa cu cererea de recunoaştere şi punere în executare pe teritoriul României a sentinţei penale din ........, pronunţată de Judecătoria Raională din P. – C. în cauza nr. .........., privind persoana condamnată A..

Verificând îndeplinirea condiţiilor prevăzute de art. 167 din Legea nr. 302/2004 privind cooperarea judiciară internaţională în materie penală (necesar a fi îndeplinite pentru recunoaşterea şi punerea în executare pe teritoriul României a hotărârii de condamnare pronunţate într-un alt stat membru al Uniunii Europene), conform art. 166 alin. 3 din Legea nr. 302/2004, curtea constată următoarele:

* Cererea de recunoaştere vizează o hotărâre de condamnare pronunţată într-un stat membru al Uniunii Europene, având caracter definitiv şi executoriu, aşa cum rezultă din certificatul prevăzut de art. 4 din Decizia-Cadru nr. 2008/909/JAI, emis de către Judecătoria Raională din P. – C.;
* Fapta persoanei condamnate A., expusă în hotărârea de condamnare a cărei recunoaştere şi punere în executare se solicită, pentru care s-a aplicat pedeapsa de 4 ani şi 6 luni închisoare, în cazul în care ar fi fost săvârşită pe teritoriul României, ar fi constituit infracţiunea de viol în forma tentativei, autorul fiind sancţionabil sub aspect penal cu pedeapsa închisorii între 2 an şi 6 luni şi 6 ani;
* Persoana condamnată A. are cetăţenie română conform extrasului din evidenţele administrative depuse la dosar;
* Persoana condamnată este de acord să execute pedeapsa în România şi acestuia, totodată, prin hotărârea de condamnare, i-a fost aplicată şi măsura expulzării de pe teritoriul C., conform menţiunilor din certificatul antereferit;
* Nu este incident vreunul dintre motivele de nerecunoaştere şi neexecutare prevăzute în art. 163 din Legea nr. 302/2004, privind cooperarea judiciară internaţională, documentele anexate cuprinzând verificările efectuate cu privire la respectarea principiului „non bis in idem”, la existenţa responsabilităţii penale a persoanei condamnate, la prezenţa acesteia personal la judecată, la amnistierea sau graţierea faptei sau la existenţa unei urmăriri penale în România faţă de acesta pentru aceeaşi faptă;

Ca atare, fiind îndeplinite condiţiile prevăzute de lege mai sus expuse, Curtea va recunoaşte şi pune în executare, în România, sentinţa penală ce face obiectul prezentei solicitări.

Văzând că, în ce priveşte pedeapsa în concret aplicată, de 4 ani şi 6 luni închisoare, cuantumul acesteia este cuprins între minimul şi maximul special al pedepsei închisorii prevăzute de art. 218 alin. 1 şi alin. 3 lit. e Cod penal, rap. la art. 32 alin. 1 Cod penal, reduse potrivit art. 33 alin. 2 Cod penal (de 2 ani şi 6 luni, respectiv 6 ani închisoare) şi, întrucât natura şi durata pedepsei aplicate persoanei condamnate prin hotărârea a cărei punere în executare se solicită corespund cu natura şi durata pedepsei ce ar fi putut fi aplicate aceleiaşi persoane potrivit legii române, pedeapsa principală nu se impune a fi adaptată, urmând a fi executată ca atare în România, după computarea perioadei deja executate, respectiv de la 25.06.2018, în continuare, până la zi.

**PENTRU ACESTE MOTIVE,  
 ÎN NUMELE LEGII**

**HOTĂRÂŞTE:**

În temeiul art. 165-167 din Legea nr. 302/2004 privind cooperarea juridică internaţională în materie penală:

Recunoaşte şi pune în executare în România, sentinţa penală din .....pronunţată de Judecătoria Raională din P. – C., în cauza nr. ......, definitivă la 05.03.2018.

Dispune executarea în Romania a pedepsei de 4 ani şi 6 luni închisoare (1642 zile) aplicată persoanei condamnate A. prin această hotărâre, pentru săvârşirea infracţiunii de viol deosebit de grav în forma tentativei – art. 185 alin. 1, 2 lit. a şi art. 21 alin. 1 din Codul penal c..., sub încadrarea de tentativă la viol – art. 38 alin. 1 rap. la art. 218 alin. 1 şi 3 lit. e Codul penal – Legea nr. 286/2009.

Se va emite mandat de executare a pedepsei la rămânerea definitivă a prezentei hotărâri .

Deduce din pedeapsă perioada executată din data de 25.06.2018, până la zi.

În temeiul art. 272 Cod procedură penală:

Dispune plata din bugetul Ministerului Justiţiei a sumei de 313 lei cuvenită dlui avocat .............., din Baroul .........., pentru acordare asistenţă judiciară din oficiu.

Se comunică în conformitate cu dispoziţiile legale.

Cu apel în 10 zile.

Pronunţată în şedinţă publică, astăzi ………………..

**judecător COD A1024, grefier,**

**preşedintele completului de judecată ..............**

Red.sent.jud.COD A1024.

Tehnored.gref............

2ex./..........